Skildklier oorgewig | Health24
Ek wil weet of jy my kan help ek is oorgewig met 20kg my insulien vlak is 13.5 vastend en 'n onderagtiewe skildklier.
Ek probeer nou al van Januarie af om swanger te word. Ek sukkel ek probeer ook om gewig te verloor want dit kan ook agv dit wees, maar ek is raad op ek verloor bitter stadig en ek gee moed op. Ek was by dieeetkundige en ek val die eerste 10kg vinnig af maar daarna staan ek stil.
Asseblief ek het 'n behoefte aan 'n kind en om gewig te verloor.
Answer 1,010 views
Het die dieetkundige vir jou 'n lae-vet, lae-GI (glisemiese indeks) dieet gegee? So 'n dieet sal gewigsverlies veroorsaak en ook die insulienweerstand aanspreek. Indien nie, gaan asb terug na die dieetkundige as jy nie so 'n dieet ontvang het nie. Daarbenewens sal daaglikse aërobiese oefening (hardloop, fietsry, swem, touspring, aansluit by 'n gimnasium of Walk for Life) help beide vir gewigsverlies en om jou insulienvlakke te normaliseer. Oefening help ook vir ontspanning wat dan weer die kanse vir swanger word verbeter, want stres is een faktor wat swangerskap kan teenwerk. Probeer om elke dag vir ten minste 30 minute te oefen. Gesels ook weer met jou dr oor die behandeling wat hy/sy vir die skildklier voorgeskryf het - dit is moontlik dat jy meer Eltroxin (tiroïedhormoonaanvulling) nodig het. As jy nog nie deur 'n ginekoloog ondersoek is nie, dan sal dit miskien raadsaam wees aangesien jou onvermoë om gewig te verloor en om swanger te word moontlik kan verband hou met polisistiese ovariale sindroom (PKOS) was dit ginekoloog en die dieetkundige sal moet behandel.